
VENDIM
Nr.2, datë 12.1.2007

NË EMËR TË REPUBLIKËS SË SHQIPËRISË

Gjykata Kushtetuese e Republikës së Shqipërisë, e përbërë nga:

Gjergj Sauli		Kryetar  i  Gjykatës Kushtetuese 
Alfred Karamuço		Anëtar   i	“	“   
Fehmi Abdiu		Anëtar   i	“	“
Kristofor Peçi		Anëtar   i	“	“
Kujtim Puto		Anëtar   i	“	“
Xhezair Zaganjori	Anëtar   i	“	“  
Petrit Plloçi		Anëtar   i	“	“  
Sokol Sadushi		Anëtar   i	“	“

me sekretare Brunilda Bara, në datën 12.1.2007, mori në shqyrtim në seancë gjyqësore me dyer të hapura kërkesën e Kryetarit të Gjykatës Kushtetuese.
OBJEKTI: Deklarimi i mbarimit të mandatit të gjyqtares së Gjykatës Kushtetuese, zonjës Vjollca Meçaj. 
BAZA LIGJORE: Neni 127/2 i Kushtetutës, si dhe neni 9/2 i ligjit nr.8577, datë 10.2.2000 “Për organizimin dhe funksionimin e Gjykatës Kushtetuese të Republikës së Shqipërisë”.

GJYKATA KUSHTETUESE,

pasi shqyrtoi kërkesën,

VËREN:

Me dekretin nr.4353, datë 21.10.2004 të Presidentit të Republikës, zonja Vjollca Meçaj është emëruar gjyqtare e Gjykatës Kushtetuese për pjesën e mbetur të mandatit të gjyqtarit Zija Vuci.
Rezulton se gjyqtari Zija Vuci, i emëruar për një periudhë 12-vjeçare, betimin para Presidentit të Republikës e ka bërë në datën 24.12.1994. Për rrjedhojë, data 24.12.2006 konsiderohet si datë e mbarimit të mandatit të gjyqtares Vjollca Meçaj.

PËR KËTO ARSYE,

Gjykata Kushtetuese e Republikës së Shqipërisë, në bazë të nenit 127/2 të Kushtetutës, si dhe nenit 9/2 të ligjit nr.8577, datë 10.2.2000 “Për organizimin dhe funksionimin e Gjykatës Kushtetuese të Republikës së Shqipërisë”, njëzëri, 

VENdOSI:  
 
- Të deklarojë mbarimin e mandatit të gjyqtares së Gjykatës Kushtetuese, zonjës Vjollca Meçaj, në datën 24.12.2006.
- Ky vendim është përfundimtar, i formës së prerë dhe hyn në fuqi menjëherë. 

VENDIM
Nr.3, datë 12.1.2007

NË EMËR TË REPUBLIKËS SË SHQIPËRISË

Gjykata Kushtetuese e Republikës së Shqipërisë, e përbërë nga:

Gjergj Sauli		Kryetar  i  Gjykatës Kushtetuese 
Alfred Karamuço		Anëtar   i	“	“   
Fehmi Abdiu		Anëtar   i	“	“
Kujtim Puto		Anëtar   i	“	“
Vjollca Meçaj		Anëtare e	“	“
Xhezair Zaganjori	Anëtar   i	“	“  
Petrit Plloçi		Anëtar   i	“	“  
Sokol Sadushi		Anëtar   i	“	“

me sekretare Brunilda Bara, në datën 12.1.2007, mori në shqyrtim në seancë gjyqësore me dyer të hapura kërkesën e Kryetarit të Gjykatës Kushtetuese.
OBJEKTI: Deklarimi i mbarimit të mandatit të gjyqtarit të Gjykatës Kushtetuese, zotit Kristofor Peçi. 
BAZA LIGJORE: Neni 127/2 i Kushtetutës, si dhe neni 9/2 i ligjit nr.8577, datë 10.2.2000 “Për organizimin dhe funksionimin e Gjykatës Kushtetuese të Republikës së Shqipërisë”.

GJYKATA KUSHTETUESE,

pasi shqyrtoi kërkesën,

VËREN:

Me vendimin nr.303, datë 20.3.1997 të Kuvendit të Shqipërisë, zoti Kristofor Peçi është zgjedhur gjyqtar i Gjykatës Kushtetuese për pjesën e mbetur të mandatit të gjyqtarit Metush Saraçi.
Rezulton se gjyqtari Metush Saraçi, i zgjedhur për një periudhë 12-vjeçare, betimin para Presidentit të Republikës e ka bërë në datën 24.12.1994. Për rrjedhojë, data 24.12.2006 konsiderohet si datë e mbarimit të mandatit të gjyqtarit Kristofor Peçi.

PËR KËTO ARSYE,

Gjykata Kushtetuese e Republikës së Shqipërisë, në bazë të nenit 127/2 të Kushtetutës, si dhe nenit 9/2 të ligjit nr.8577, datë 10.2.2000 “Për organizimin dhe funksionimin e Gjykatës Kushtetuese të Republikës së Shqipërisë”, njëzëri, 

VENDOSI:
   
- Të deklarojë mbarimin e mandatit të gjyqtarit të Gjykatës Kushtetuese, zotit Kristofor Peçi, në datën 24.12.2006.
- Ky vendim është përfundimtar, i formës së prerë dhe hyn në fuqi menjëherë. 

VENDIM
Nr.4, datë 12.1.2007

NË EMËR TË REPUBLIKËS SË SHQIPËRISË

Gjykata Kushtetuese e Republikës së Shqipërisë, e përbërë nga:

Gjergj Sauli		Kryetar  i  Gjykatës Kushtetuese 
Fehmi Abdiu		Anëtar   i	“	“
Kristofor Peçi		Anëtar   i	“	“
Kujtim Puto		Anëtar   i	“	“
Vjollca Meçaj		Anëtare e	“	“
Xhezair Zaganjori	Anëtar   i	“	“  
Petrit Plloçi		Anëtar   i	“	“  
Sokol Sadushi 		Anëtar   i	“	“

me sekretare Brunilda Bara, në datën 12.1.2007, mori në shqyrtim në seancë gjyqësore me dyer të hapura kërkesën e Kryetarit të Gjykatës Kushtetuese.
OBJEKTI: Deklarimi i mbarimit të mandatit të gjyqtarit të Gjykatës Kushtetuese, zotit Alfred Karamuço.
 BAZA LIGJORE: Neni 127/2 i Kushtetutës, si dhe neni 9/2 i ligjit nr.8577, datë 10.2.2000 “Për organizimin dhe funksionimin e Gjykatës Kushtetuese të Republikës së Shqipërisë”.

GJYKATA KUSHTETUESE,

pasi shqyrtoi kërkesën,

VËREN:

Me dekretin nr.981, datë 9.12.1994 të Presidentit të Republikës, zoti Alfred Karamuço është emëruar gjyqtar i Gjykatës Kushtetuese për një periudhë 12-vjeçare.
Rezulton se betimin para Presidentit të Republikës e ka bërë në datën 24.12.1994. Për rrjedhojë, data 24.12.2006 konsiderohet si datë e mbarimit të mandatit të gjyqtarit Alfred Karamuço.
PËR KËTO ARSYE,

Gjykata Kushtetuese e Republikës së Shqipërisë, në bazë të nenit 127/2 të Kushtetutës, si dhe nenit 9/2 të ligjit nr.8577, datë 10.2.2000 “Për organizimin dhe funksionimin e Gjykatës Kushtetuese të Republikës së Shqipërisë”, njëzëri, 

VENDOSI: 
  
- Të deklarojë mbarimin e mandatit të gjyqtarit të Gjykatës Kushtetuese, zotit Alfred Karamuço, në datën 24.12.2006.
- Ky vendim është përfundimtar, i formës së prerë dhe hyn në fuqi menjëherë.

	
UDHËZIM
Nr.1, datë 16.1.2007

PËR DISA NDRYSHIME DHE SHTESA NË UDHËZIMIN NR.11, DATË 5.12.2006 TË KQZ-SË “PËR ORGANIZIMIN DHE FUNKSIONIMIN E KOMISIONIT TË QENDRËS SË VOTIMIT PËR ZGJEDHJET PËR ORGANET E QEVERISJES VENDORE”

Komisioni Qendror i Zgjedhjeve, në mbështetje të nenit 29 pika 1, nenit 31 pika 1 germa “b”, nenit 45 e vijues të ligjit nr.9087, datë 19.6.2003 “Kodi Zgjedhor i Republikës së Shqipërisë”, i ndryshuar, 

UDHËZON:

Neni 1

1. Pika 1 e nenit 3 ndryshon si më poshtë:
Anëtarët e KQV-së, për zgjedhjet për organet e qeverisjes vendore, emërohen nga KZQV-ja, me propozime nga partitë politike, si më poshtë:
- Një anëtar i propozuar nga Partia Demokratike e Shqipërisë;
- Dy anëtarë të propozuar nga Partia Socialiste e Shqipërisë;
- Një anëtar i propozuar nga Partia Republikane Shqiptare;
- Një anëtar i propozuar nga Partia Demokrate e Re; 
- Një anëtar i propozuar nga Partia Agrare Ambientaliste;
- Një anëtar i propozuar nga Partia Bashkimi për të Drejtat e Njeriut;
- Një anëtar i propozuar nga Partia Socialdemokrate e Shqipërisë;
- Një anëtar i propozuar nga Partia Lëvizja Socialiste për Integrim;
- Një anëtar i propozuar nga Partia Demokristiane;
- Një anëtar i propozuar nga Partia Demokracia Sociale;
- Një anëtar i propozuar nga Partia Aleanca Demokratike;
- Anëtari i trembëdhjetë propozohet në gjysmën e KQV-ve nga Partia Demokratike e Shqipërisë, ndërsa në gjysmën tjetër nga Partia Socialiste e Shqipërisë, sipas rregullave të përcaktuara në nenin 5 të këtij udhëzimi.
2. Pika 3  e nenit 3 ndryshon si më poshtë:
a) Në komisionet e qendrave të votimit, në të cilat anëtari i trembëdhjetë i përket Partisë Demokratike, KZQV-ja emëron kryetarin e KQV-së sipas propozimit të paraqitur nga kjo parti. Në këto komisione, KZQV-ja emëron zëvendëskryetar njërin nga anëtarët e propozuar nga Partia Socialiste sipas propozimit të paraqitur nga kjo parti. 
b) Në komisionet e qendrave të votimit në të cilat anëtari i trembëdhjetë i përket Partisë Socialiste, KZQV-ja emëron kryetarin e KQV-së sipas propozimit të paraqitur nga kjo parti. Në këto komisione, KZQV-ja emëron zëvendëskryetar anëtarin e propozuar nga Partia Demokratike. 

Neni 2

 Në nenin 5, fjala “shtatë” bëhet “trembëdhjetë”.

Neni 3

 Ky udhëzim hyn në fuqi menjëherë.





UDHËZIM
Nr.2, datë 18.1.2007 

PËR DISA NDRYSHIME DHE SHTESA NË UDHËZIMIN NR.13, DATË 19.12.2006 “PËR CAKTIMIN DHE  PËRGATITJEN E VENDIT TË NUMËRIMIT TË VOTAVE,  DHE MËNYRËN E NGRITJES SË GRUPEVE TË NUMËRIMIT”

Komisioni Qendror i Zgjedhjeve, në mbështetje të nenit 29 pika 1, nenit 95, nenit 95/1, nenit 95/2, nenit 109/3, nenit 109/4, nenit 109/5 dhe nenit 109/6 të ligjit nr.9087, datë 19.6.2003 “Kodi Zgjedhor i Republikës së Shqipërisë”, i ndryshuar, 

UDHËZON:

Neni 1

Neni 6 pika 4, germat “a” dhe “b”,  ndryshojnë si më poshtë:
a) Tavolina pune dhe 14 karrige për KZQV-në;
b) Treshe tavolinash (vendosen në formë T-je sipas shpjegimit në skemën orientuese) me nga 14 karrige për çdo grup të numërimit të votave.

Neni 2

1. Në nenin 7 pika 6, bëhen këto shtesa dhe ndryshime:
I.
A) Në bashkitë, të cilat kanë nga 2 deri 8 qendra votimi, KZQV-ja cakton ngritjen e një  grupi numërimi; 
B) Në bashkitë, të cilat kanë  nga 9 deri në 14 qendra votimi, KZQV-ja cakton ngritjen e dy grupeve të numërimit;
C) Në bashkitë, të cilat kanë  nga 15 deri në 19 qendra votimi, KZQV-ja cakton ngritjen e tri grupeve të numërimit;
D) Në bashkitë, të cilat kanë  nga 20 deri në 29 qendra votimi, KZQV-ja cakton ngritjen e katër grupeve të numërimit;
E) Në bashkitë, të cilat kanë  nga 30 deri në 45 qendra votimi, KZQV-ja cakton ngritjen e pesë grupeve të numërimit;
F) Në bashkitë, të cilat kanë  nga 46 deri në 70 qendra votimi, KZQV-ja cakton ngritjen e tetë grupeve të numërimit;
G) Në bashkitë, të cilat kanë  nga 71 deri në 100 qendra votimi, KZQV-ja cakton ngritjen e dhjetë grupeve të numërimit;
H) Në njësitë bashkiake të Tiranës, KZQV-ja cakton ngritjen e dhjetë grupeve të numërimit;
I) Në bashkinë Durrës, KZQV-ja cakton ngritjen e dymbëdhjetë grupeve të numërimit.
II.
A) Në komunat, të cilat kanë 2 deri 9 qendra votimi, KZQV-ja cakton ngritjen e një grupi numërimi;
B) Në komunat, të cilat kanë 10 deri 15 qendra votimi, KZQV-ja cakton ngritjen e dy grupeve të numërimit;
C) Në komunat, të cilat kanë 16 deri 19 qendra votimi, KZQV-ja cakton ngritjen e tri grupeve të numërimit;
D) Në komunat, të cilat kanë 20 deri 30 qendra votimi, KZQV-ja cakton ngritjen e katër grupeve të numërimit.
2. Pika 7 ndryshohet si më poshtë:
Çdo grup numërimi përbëhet nga 13 anëtarë dhe sekretari.
3. Shtohet pika 8, si më poshtë:
Në të gjitha rastet, KZQV-ja duhet të ketë parasysh se një grup numërimi numëron jo më pak se 5 qendra votimi dhe jo më shumë 15 qendra votimi. 

Neni 3

1. Pika 1 e nenit 8 ndryshohet si më poshtë:
Dhjetë ditë përpara ditës së zgjedhjeve, KZQV-ja njofton subjektet zgjedhore përkatëse të paraqesin propozimet për anëtarë të GNV-ve. KZQV-ja merr vendim për  caktimin e grupeve të numërimit dy ditë para datës së zgjedhjeve. 
2. Në pikën 3 të nenit 8 shtohet ky paragraf:
Në rastin kur zëvendëskryetari i KZQV-së është propozuar nga Partia Socialiste, ajo ka të drejtë të paraqesë propozime për tre anëtarë të grupit të parë të numërimit, njëri prej të cilëve caktohet nga KZQV-ja, kryetar i këtij grupi numërimi.
3. Në pikën 4 të nenit 8 shtohet ky paragraf:
Në rastin kur kryetari i KZQV-së është propozuar nga Partia Socialiste, ajo ka të drejtë të paraqesë propozime për tre anëtarë të grupit të dytë të numërimit, njëri prej të cilëve caktohet nga KZQV-ja, kryetar i këtij grupi numërimi.

Neni 4

Ky udhëzim hyn në fuqi menjëherë.


UDHËZIM
Nr.4, datë 20.1.2007

PËR MIRATIMIN E RREGULLAVE PËR NGRITJEN E GRUPEVE TË NJOFTIMIT DHE EVIDENTIMIT (GNE) DHE PROCEDURËN E EVIDENTIMIT TË SHTETASVE SHQIPTARË QË KANË EMIGRUAR JASHTË VENDIT, TË CILËT JANË NË LISTËN E ZGJEDHËSVE

Në mbështetje të nenit 29 pika 1 dhe nenit 181/2 pika 11 të ligjit nr.9087, datë 19.6.2003 “Kodi Zgjedhor i Republikës së Shqipërisë”, i ndryshuar, Komisioni Qendror i Zgjedhjeve 

UDHËZON:

Neni 1
Qëllimi

Ky udhëzim ka për qëllim të përcaktojë rregullat për ngritjen e grupeve të përbashkëta të njoftimit dhe evidentimit (GNE), si dhe procedurën e evidentimit të shtetasve shqiptarë që kanë emigruar jashtë vendit, të cilët janë në listën e zgjedhësve. 

Neni 2
Përkufizime

Për qëllimet e këtij udhëzimi:
1. “Të emigruar” konsiderohen shtetasit shqiptarë që janë larguar nga Republika e Shqipërisë dhe banojnë përkohësisht në vende të tjera.
2. “Familjar i afërt” konsiderohen prindërit, bashkëshortët, vëllezërit dhe motrat, si dhe fëmijët madhorë bashkëjetues me zgjedhësin e emigruar.

Neni 3
Grupet e njoftimit dhe evidentimit

1. Evidentimi i shtetasve shqiptarë që kanë emigruar jashtë vendit bëhet nga grupet e njoftimit dhe evidentimit të përbërë nga dy anëtarë.
2. Anëtarët e grupeve të njoftimit dhe evidentimit emërohen nga KZQV-ja si më poshtë:
a) Një anëtar i grupit të evidentimit propozohet nga kryetari i njësisë së qeverisjes vendore dhe është personi i cili bën njoftimin sipas nenit 56 të Kodit Zgjedhor; 
b) Një anëtar propozohet nga partia më e madhe e spektrit të kundërt politik me kryetarin e njësisë së qeverisjes vendore;
c) Anëtarët e GNE-ve, si rregull, duhet të plotësojnë kriteret e anëtarit të KQV-së.
3. Çdo KZQV merr vendim për ngritjen e grupeve të njoftimit dhe evidentimit (GNE) për çdo qendër votimi brenda datës 21 janar 2007.

Neni 4
Procedura e evidentimit nga GNE-të 

1. Kryetari i njësisë së qeverisjes vendore, nëpërmjet zyrave të gjendjes civile, përgatit për çdo qendër votimi një dosje, e cila përmban:
a) listën paraprake të zgjedhësve; 
b) njoftimin e zgjedhësve; 
c) deklaratat tip për evidentimin e të emigruarve, sipas modelit bashkëlidhur këtij udhëzimi.
2. GNE-të pajisen nga zyrat e gjendjes civile me dosjen, sipas përcaktimeve të pikës 1 të këtij neni.
3. Pas procedurës së njoftimit, GNE pyet familjarët e afërt nëse një ose disa nga personat e familjes kanë emigruar. 
4. Kur nuk është e mundur marrja e informacionit sipas pikës 3 të këtij neni, për shkak se asnjë nga anëtarët e familjes nuk ndodhet në shtëpi, GNE njofton menjëherë KZQV-në, e cila mban shënim orën dhe datën. GNE rikthehet brenda së njëjtës datë për të kontaktuar me zgjedhësit të cilët nuk u gjendën në banesë. Nëse edhe në këtë riverifikim kontaktimi nuk është i mundur, GNE kontakton me fqinjët dhe pasi sigurohet për identitetin e tyre, kërkon informacion në lidhje me zgjedhësin që nuk gjendet në banesë, nga të paktën dy prej fqinjëve që i përkasin familjeve të ndryshme.
5. Në rastet kur të paktën një prej personave të përmendur në pikën 3 të këtij neni, deklaron se zgjedhësi/zgjedhësit kanë emigruar jashtë vendit, GNE plotëson deklaratën model 01 GNE për evidentimin e të emigruarve, bashkëlidhur këtij udhëzimi. Në rastet kur personat e përmendur në pikën 4 të këtij neni, deklarojnë se zgjedhësi/zgjedhësit kanë emigruar jashtë vendit, GNE plotëson deklaratën model 02 GNE për evidentimin e të emigruarve, bashkëlidhur këtij udhëzimi. Një kopje e deklaratës i lihet deklaruesit/deklaruesve.
6. Deklarata është e vlefshme vetëm në rastin kur nënshkruhet nga familjarët e afërt bashkëjetues me të emigruarin sipas përcaktimit të pikës 3, ose fqinjët e të emigruarit sipas përcaktimit të pikës 4 të këtij neni, si dhe dy anëtarët e GNE-së.
7. Kur njëri nga dy anëtarët e GNE-së nuk nënshkruan deklaratën e evidentimit të personit të emigruar, atëherë çështja i kalon për shqyrtim KZQV-së. Kjo e fundit shënon shkakun e kundërshtimit në librin e protokollit të mbledhjeve dhe bën vetë verifikimin brenda ditës. Pas verifikimit, KZQV-ja merr vendim. Ky vendim është i detyrueshëm për zbatim nga GNE. 
8. Organet kompetente shtetërore kanë detyrimin t’i kthejnë përgjigje KZQV-së brenda 24 orëve në lidhje me kërkesat e saj në zbatim të këtij udhëzimi.
9. Pas marrjes së deklaratës, GNE shënon, përkrah emrit të zgjedhësit në listën paraprake të zgjedhësve, shkronjën “E”.

Neni 5
Dokumentimi i deklarimit 

Deklarimi pasqyrohet me shkrim në deklaratën tip, e cila përmban elementet e mëposhtme: 
1. emrin, atësinë, mbiemrin dhe datëlindjen e deklaruesit; 
2. llojin dhe numrin e dokumentit të identifikimit; 
3. lidhjen e tij me personin e evidentuar si emigrant; 
4. emrin, atësinë, mbiemrin, numrin rendor në listën e zgjedhësve të personit të evidentuar si i emigruar;
5. të dhëna të tjera në lidhje me vitin e emigrimit dhe shtetin në të cilin jeton personi i evidentuar si i emigruar; 
6. datën dhe orën e deklarimit; 
7. nënshkrimet e deklaruesit/deklaruesve dhe të anëtarëve të GNE-së.

Neni 6 
Raportimi në zyrën e gjendjes civile

Grupet e njoftimit dhe evidentimit dorëzojnë deri në orën 10 të ditës pasardhëse deklaratat e plotësuara, si dhe një fotokopje të nënshkruar të listës paraprake të zgjedhësve me shënimet përkatëse. Dorëzimi bëhet me procesverbal, ku shënohet numri i deklaratave, numri i shtetasve të evidentuar si të emigruar dhe numrat e tyre rendorë në listën e zgjedhësve. Procesverbali hartohet në tri kopje, një për zyrën e gjendjes civile dhe një për secilin anëtar të GNE-së.


Neni 7
Veprimtaria e zyrave të gjendjes civile

Zyra e gjendjes civile, mbi bazën e deklaratave të marra, bën shënimin në krah të emrit të zgjedhësit të evidentuar si i emigruar, në listën e zgjedhësve, jo më vonë se 24 orë nga marrja e deklaratave. Zyra e gjendjes civile dërgon informacion periodik në KZQV-të përkatëse. Për çdo zyrë të gjendjes civile, caktohet një monitorues nga partia më e madhe e spektrit të kundërt politik me kryetarin e njësisë së qeverisjes vendore.

Neni 8
Afati i përfundimit të punës

Procesi i njoftimit dhe evidentimit duhet të përfundojë jo më vonë se data 6 shkurt 2007. Në çdo rast, shpallja e listës përfundimtare të zgjedhësve nuk pengohet nga ecuria e këtij procesi.

Neni 9
Administrimi i deklaratave të evidentimit

1. Zyra e gjendjes civile ruan dhe administron deklaratat  për evidentimin e shtetasve të emigruar. 
2. Zyra e gjendjes civile dërgon një kopje të vulosur për secilën deklaratë në KZQV. Kopjet e deklaratave sipas kësaj pike shoqërohen me një procesverbal evidence.

Neni 10

Komisioni Qendror i Zgjedhjeve shpërblen për punën e kryer anëtarët e grupeve të njoftimit dhe evidentimit dhe monitoruesit.

Neni 11

Anëtarët e GNE-së, për evidentime të pasakta të kryera me faj në kundërshtim me dispozitat e këtij udhëzimi, mbajnë përgjegjësi administrative sipas nenit 178 pika 1 të Kodit Zgjedhor.

Neni 12

Ky udhëzim hyn në fuqi menjëherë.

Model GNE 01

REPUBLIKA E SHQIPERISE

KOMISIONI QENDROR I ZGJEDHJEVE

Nr Emri Atësia Mbiemri Datëlindja

Lloji i Dokumentit 

Identifikues

1

__/__/____

Prind Bashkëshort Vëlla/motër Fëmijë

Të dhëna të tjera të personit të evidentuar

Nr

Emri Atësia Mbiemri Datëlindja

Nr. 

rendor 

në listë

Shteti ku ka 

emigruar

Viti i 

emigrimit

Arsyeja e emigrimit

1

__/__/____ __/__/____

2

__/__/____ __/__/____

3

__/__/____ __/__/____

4

__/__/____ __/__/____

Data ___/___/2007                                 Ora_____

Grupi i Njoftimit dhe Evidentimit

Personi i Evidentuar i Emigruar

Të dhënat e personit deklarues të verifikuara nga GNE

Qarku:

Rrethi:

Nj. Vendore:

Nr. i QV-së:



Kjo deklaratë plotësohet në 2 (dy) kopje. Një kopje i lihet deklaruesit/deklaruesve

Miratuar me udhëzimin nr.    dt.        të KQZ-së

(emër, mbiemër, firma)

(emër, mbiemër, firma)

1

2

Nr. i dokumentit identifikues



Lidhja me personin e evidentuar

(emer, mbiemer, firma)



Deklaruesi Familjar

Nr Emri Atësia Mbiemri Datëlindja

Lloji i 

Dokumentit 

Identifikues

1  

__/__/____

2

__/__/____

Nr Emri Atësia Mbiemri Datëlindja

Nr. rendor 

në listë

1

__/__/____

2

3

4

5

6

1 1

2 2

Datë __,___,2007

(emer, mbiemer, firma) (emer, mbiemer, firma)

REPUBLIKA E SHQIPERISE

KOMISIONI QENDROR I ZGJEDHJEVE

Të dhënat e personit deklarues të verifikuar nga GNE

Kjo deklaratë plotësohet në 2 (dy) kopje. Një kopje i lihet deklaruesit/deklaruesve

Miratuar me udhëzimin nr.    dt.        të KQZ-së

Personi i Evidentuar i Emigruar

__/__/____

Model GNE 02

Shteti ku ka emigruar Viti i emigrimit

Të dhëna të tjera të personit të evidentuar

Fqinje



Arsyeja e 

emigrimit

Lidhja me personin e evidentuar

Numri i dokumentit 

identifikues

Fqinje



Qarku:

Rrethi:

Nj. Vendore:

Nr. i QV-së:

Grupi i Njoftimit dhe Evidentimit Deklarues Fqinje

(emer, mbiemer, firma) (emer, mbiemer, firma)

